## **ACORD DE PARTENERIAT**

## privind practica studenților

**I. ÎNTRE**

Universitatea POLITEHNICA din București, **Facultatea de Ingineria și Managementul Sistemelor Tehnologice**, cu sediul în Str. Splaiul Independenței, nr. 313, sect. 6, cod poștal 060042, telefon: + 40 21 402 93 02, fax: + 4021 402 95 20, reprezentată prin **dl. prof. dr. ing.** **Cristian DOICIN** în calitate de **Decan**, numită în continuare **Organizator de practică**

şi

Societatea comercială .........................................................., cu sediul în ..........................., str. ............................., cod poștal ................., telefon: .................., fax: ................, email: ............................, reprezentată prin ............................................ în calitate de ............................................., numită în continuare **Partener de practică**, a intervenit următorul acord:

**II. OBIECTUL ACORDULUI**

Organizarea și desfășurarea stagiului de practică are drept principal obiectiv dezvoltarea aptitudinilor de muncă pentru studenții din învățământul tehnic superior, în scopul creșterii nivelului de calificare și a unei inserții mai rapide pe piața muncii.

Stagiul de practică a studenților se organizează în conformitate cu Legea nr. 258/2007 din 19/07/2007 publicată în Monitorul Oficial, Partea I, nr. 493 din 24/07/2007 și Ordinul nr. 3955 din 09/05/2008 al Ministrului Educației Naționale si Cercetării Științifice, publicat în Monitorul Oficial nr. 440 din 12/06/2008.

Modalitățile de derulare și conținutul stagiului de pregătire practică vor fi descrise în Contractul/ Convenția de practică care va fi încheiat(ă), în conformitate cu legislația menționată mai sus, între Organizatorul de practică, Partenerul de practică și student.

**III. DURATA ACORDULUI**

Prezentul acord este valabil pe perioada stagiului de practică a studenților, ciclul de Licență, de la Universitatea POLITEHNICA din București în anul universitar 2015 – 2016, perioada de practică fiind în intervalul 20.06.2016 – 28.08.2016 pentru anul al II-lea și 20.06.2016 – 09.09.2016 pentru anul al III-lea de studiu. Stagiul de practică va avea, cumulat, pentru fiecare student, indiferent de numărul partenerilor de practică la care efectuează stagii într-un an, durata de 60 ore pentru studenții din anul al II-lea și 360 ore pentru studenții din anul al III-lea, programul fiind de 6 – 8 ore/zi, în funcție de programul partenerului de practică.

**IV. OBLIGAŢIILE PĂRŢILOR**

1. **Obligațiile și Drepturile Partenerului de practică:**

* Partenerul de practică va primi pentru stagiul de practică un număr de maxim ........ studenți din domeniile / programele de studii ........
* Partenerul de practică va supravegherea desfășurarea stagiilor de practică pentru stagiarii primiți în întreprindere și va informa Organizatorul de practică asupra apariției oricărei nereguli;
* Înainte de începerea stagiului de practică, Partenerul de practică va instrui practicantul cu privire la normele de securitate și sănătate în muncă, în conformitate cu legislația în vigoare. Printre responsabilitățile sale, Partenerul de practică va lua măsurile necesare pentru securitatea și sănătatea în muncă a practicantului, precum și pentru comunicarea regulilor de prevenire asupra riscurilor profesionale;
* Partenerul de practică trebuie să pună la dispoziția practicantului toate mijloacele necesare pentru dobândirea competențelor precizate în fișa disciplinei;
* Partenerul de practică are obligaţia de a asigura practicanţilor accesul liber la serviciul de medicina muncii, pe durata derulării pregătirii practice;
* În urma desfășurării cu succes a stagiului de practică, Partenerul de practică poate să acorde practicantului un Atestat de practică;
* Partenerul de practică va desemna un tutore pentru stagiul de practică, selectat dintre salariații proprii, ale cărui drepturi și obligații sunt menționate ȋn contractul/ convenție de practică:

1. **Obligațiile și Drepturile Organizatorului de practică:**

* Organizatorul de practică desemnează un cadru didactic supervizor, ale cărui drepturi și obligații sunt menționate ȋn contractul/ convenție de practică:
* În urma desfășurării cu succes a stagiului de practică, Organizatorul de practică va acorda practicantului un număr de 2 (două) puncte de credit pentru anul al II-lea, respectiv, 6 (șase) puncte de credit pentru anul al III-lea, ce vor fi înscrise şi în Suplimentul la diplomă, potrivit reglementărilor Europass (Decizia 2.241/2004/CE a Parlamentului European și a Consiliului).

**V. ALTE CLAUZE**

În situația în care Organizatorul de practică sau studenții practicanți nu vor respecta prevederile menționate, Partenerul de practică își rezervă dreptul de a rezilia prezentul Acord.

În cazul în care derularea stagiului de pregătire practică nu este conformă cu angajamentele luate de către Partenerul de practică în cadrul prezentului Acord, Organizatorul de practică poate decide întreruperea stagiului de pregătire practică, după informarea prealabilă a conducătorului Partenerului de practică și după primirea confirmării de primire a acestei informații.

Alte date privind responsabilitățile practicantului, evaluarea stagiului de pregătire practică etc. sunt prezentate în contractul/ convenția de practică.

Prezentul Acord s-a încheiat azi ..................................., în două exemplare, câte unul pentru fiecare din părțile semnatare.

**ORGANIZATOR DE PRACTICĂ PARTENER DE PRACTICĂ**

**Facultatea I.M.S.T.**  **Societatea comercială ............**

**Decan**, **Director**,

**Prof. dr. ing. Cristian DOICIN**